Ο **Αμπντ αλ-Ραμπ Μανσούρ αλ-Χαντί** (αραβικά: : عبد ربه منصور هادي‎‎) (γενν. την 1η Σεπτεμβρίου 1945) είναι στρατιωτικός και πολιτικός από την Υεμένη, πρόεδρος της χώρας από τις 23 Νοεμβρίου 2011 έως τις 7 Απριλίου 2022, οπότε παραιτήθηκε και παρέδωσε την εξουσία στο νεοσύστατο Προεδρικό Συμβούλιο Ηγεσίας. Νωρίτερα είχε υπηρετήσει ξανά στο ανώτερο πολιτικό αξίωμα της Υεμένης υπηρεσιακά από τον Ιούνιο ως τον Σεπτέμβριο του 2011. Δύο μήνες αργότερα επανήλθε ξανά ως υπηρεσιακός και να ανέλαβε επίσημα την προεδρία μετά την προεδρική εκλογή του 2012. Από το 1994 ως το 2012 υπηρέτησε ως αντιπρόεδρος της χώρας. Στις 25 Μαρτίου 2015 πληροφορίες ανέφεραν ότι εγκατέλειψε την Υεμένη, καθώς οι αντάρτες πλησίασαν προς το Άντεν. Στα τέλη του 2017, αναφορές έκαναν λόγο ότι κατοικούσε στο Ριάντ και ότι βρισκόταν εκεί σε κατ' οίκον περιορισμό.

Βιογραφία
---------

Γεννήθηκε στην Αμπιάν το 1945. Αποφοίτησε από την Στρατιωτική Ακαδημία της Νότιας Αραβίας το 1966 και στην συνέχεια σπούδασε με υποτροφία στο Ηνωμένο Βασίλειο. Έπειτα έλαβε νέα υποτροφία, στην Αίγυπτο όπου σπούδασε για έξι χρόνια. Μιλάει άπταιστα αγγλικά. Στην συνέχεια πέρασε τέσσερα χρόνια σε μια στρατιωτική ακαδημία στην Σοβιετική Ένωση. Πίσω στη Νότια Υεμένη, κατείχε διάφορες θέσεις-κλειδιά στο στρατό μέχρι το 1986, όταν κατέφυγε στη Βόρεια Υεμένη, στην Σαναά με τον πρόεδρο Αλί Νασίρ Μοχάμεντ.

Αντιπρόεδρος
------------

Έγινε αντιπρόεδρος στις 3 Οκτωβρίου 1994, μετά την παραίτηση του αντιπροέδρου Αλί Σαλίμ αλ Μπεΐντχ, ο οποίος παραιτήθηκε ώστε να γίνει ηγέτης των νότιων αυτονομιστών. Έφυγε από αυτή την θέση στις 23 Νοεμβρίου 2011 και παραιτήθηκε οριστικά τον Φεβρουάριο του 2012 καθώς ανέλαβε την προεδρία της χώρας.

Πρόεδρος της Υεμένης
--------------------

Στο πλαίσιο της εξέγερσης τον Ιούνιο του 2011 διορίστηκε προσωρινός πρόεδρος αντικαθιστώντας τον Αλί Αμπντουλάχ Σαλέχ με εξαίρεση ένα μικρό διάστημα από τις 23 Σεπτεμβρίου ως τις 23 Νοεμβρίου 2011. Ανέλαβε επίσημα μετά την εκλογή του στις προεδρικές εκλογές του 2012.
Στις 22 Ιανουαρίου 2015, έπειτα από την κατάληψη της πρωτεύουσας από τους αντάρτες Χούθι, ο πρόεδρος Χαντί και ο πρωθυπουργός Χαλέντ Μπαχά υπέβαλαν τις παραιτήσεις τους στο Κοινοβούλιο, το οποίο αρνήθηκε να τις δεχτεί.

Τον Φεβρουάριο ο Μανσούρ αλ-Χαντί ανακάλεσε την παραίτησή του και χαρακτήρισε αντισυνταγματική και άκυρη κάθε ενέργεια των Χούθι από τις 21 Σεπτεμβρίου.

Στις 25 Μαρτίου ο αλ Χαντί έφυγε από την Υεμένη με βάρκα και κατέφυγε στη Σαουδική Αραβία, την ημέρα που το Ριάντ ξεκίνησε στρατιωτικές επιχειρήσεις εναντίον των ανταρτών.
Η σαουδαραβική κρατική τηλεόραση Al Ekhbariya μετέδωσε στις 26 Μαρτίου 2015 ότι ο Χαντί έφτασε σε αεροπορική βάση του Ριάντ και συναντήθηκε με τον Σαουδάραβα υπουργό Εξωτερικών Μοχάμαντ μπιν Σαλμάν Αλ Σαούντ.

Στις 25 Μαρτίου 2017 καταδικάστηκε ερήμην σε θάνατο για προδοσία από δικαστήριο της υπό τον έλεγχο των ανταρτών Χούθι Σανά. Μαζί του καταδικάστηκαν και άλλοι έξι κυβερνητικοί αξιωματούχοι." Η καταδίκη ανακοινώθηκε από το ελεγχόμενο από τους Χούθι πρακτορείο ειδήσεων Saba News Agency.

Στις 7 Απριλίου 2022 ο Χαντί ανακοίνωσε σε τηλεοπτικό του διάγγελμα ότι παραιτείται από πρόεδρος, απολύει τον αντιπρόεδρο Αλί Μοχσέν Αλ Αμάρ και μεταφέρει τις εξουσίες και των δύο αξιωμάτων στο νεοσύστατο οκταμελές Προεδρικό Συμβούλιο Ηγεσίας με επικεφαλής τον Ρασάντ αλ Αλιμί. Επίσης ανέφερε ότι καθήκον του συμβουλίου θα είναι οι διαπραγματεύσεις με τους αντάρτες Χούθι προκειμένου να συμφωνηθεί κατάπαυση του πυρός.

Εξωτερικοί σύνδεσμοι
--------------------

* 
* Αρχειοθετήθηκε 2015-01-19 στο Wayback Machine.

Παραπομπές
----------

1. ↑  www.breakingnews.com/topic/abd-rabbuh-mansur-al-hadi/.
2. ↑  read.navize.com/article/6069e262ed1c9e28716505d903f5df9d/.
3. ↑  (Γερμανικά) *Εγκυκλοπαίδεια Μπρόκχαους*. hadi-abd-rabbo-mansur. Ανακτήθηκε στις 9  Οκτωβρίου 2017.
4. ↑  www.aljazeera.com/news/middleeast/2014/09/yemen-201493133157861697.html.
5. ↑  www.miamiherald.com/2012/06/12/2846224/ansar-al-shariah-driven-from-zinjibar.html.
6. ↑  www.thenational.ae/news/world/abdrabu-mansur-hadi-the-enigmatic-general-to-take-charge-in-yemen.
7. ↑  www.nytimes.com/aponline/2014/12/06/world/middleeast/ap-ml-yemen.html.
8. ↑  www.nytimes.com/2012/02/22/world/middleeast/yemen-votes-to-remove-ali-abdullah-saleh.html.
9. ↑  *The CIA World Factbook 2008*. CIA via Skyhorse Publishing. 2007. σελ. 688. ISBN 978-1-60239-080-5.
10. ↑  «Yemeni President Hadi 'under house arrest' in Riyadh». *Al-Jazeera*. 7 Νοεμβρίου 2017.. Ανακτήθηκε στις 30 Ιανουαρίου 2018.
11. ↑  «Abdrabbuh Mansur Hadi biography». *Yemen Fox*. 23 Φεβρουαρίου 2012. Αρχειοθετήθηκε από το πρωτότυπο στις 2015-06-07.. Ανακτήθηκε στις 14 Απριλίου 2013.
12. ↑  «Yemen crisis: President resigns as rebels tighten hold». BBC. 22 Ιανουαρίου 2015.. Ανακτήθηκε στις 22 Ιανουαρίου 2015.
13. ↑  «Yemen's Hadi says Houthis decisions unconstitutional». Al Jazeera. 21 Φεβρουαρίου 2015.. Ανακτήθηκε στις 21 Φεβρουαρίου 2015.
14. ↑  «Yemen's ousted president Hadi calls for Houthis to quit capital». The Star Online. 22 Φεβρουαρίου 2015.. Ανακτήθηκε στις 21 Φεβρουαρίου 2015.
15. ↑  «Saudi Arabia: Yemen's President Hadi Arrives In Saudi Capital Riyadh». The Huffington Post. 26 Μαρτίου 2015.. Ανακτήθηκε στις 26 Μαρτίου 2015.
16. ↑  «Yemeni's Abed Rabbo Mansour Hadi arrives in Saudi capital». CBC news. 26 Μαρτίου 2015.. Ανακτήθηκε στις 26 Μαρτίου 2015.
17. 1 2  «Pro-Houthi court sentences Yemen president to death for treason». Reuters. 25 Μαρτίου 2017. Ανακτήθηκε στις 26 Μαρτίου 2017.
18. ↑  «Pro-Houthi court sentences exiled Yemeni president Hadi to death for "high treason"». Xinhua. 26 Μαρτίου 2017. Ανακτήθηκε στις 26 Μαρτίου 2017.
19. ↑  «Yemen president hands power to council in major shake-up» (στα αγγλικά). *BBC News*. 2022-04-07.. Ανακτήθηκε στις 2022-04-10.
20. ↑  «Yemen president hands powers to new leadership council». *www.aljazeera.com* (στα Αγγλικά). Ανακτήθηκε στις 10 Απριλίου 2022.